open-index/open-wikipedia-markdown huggingface dataset:
Royce Subido

Si **Royce Subido** ay isang artista sa Pilipinas

## Pelikula
*Manong Gang (1991)
*Lumaban Ka... Itay! (1993)

## Telebisyon
*Anna Luna (1993)
*Maalaala Mo Kaya (1994)
*Lumaban Ka... Bonoy at Pinty! (2013)
Pandava

Sa epikong Hindu na Mahābhārata, ang **Pandava** (Sanskrit: पाण्‍डव ; o **Pandawa**) ang limang mga kinikilalang mga anak na lalake ni Pandu () sa kanyang dalawang asawang sina Kunti at Madri. Ang kanilang mga pangalan ay Yudhisthira, Bhima, Arjuna, Nakula at Sahadeva. Ang lahat ng limang mga magkakapatid ay ikinasal sa parehong babaeng si Draupadi. Ang bawat kapatid ay may marami ring mga ibang asawa.
 
Kategorya:Mga karakter sa Mahabharata
Andrés Segovia

thumb|right|Si Andrés Segovia noong 1963.
Si **Andrés Segovia Torres, Unang Marquis ng Salobreña** () (21 Pebrero 1893 – 2 Hunyo 1987), na mas nakikilala bilang **Andrés Segovia** lamang, ay isang birtuwosong Kastilang gitaristang klasikal  mula sa Linares, Jaén, Andalucia, Espanya. Siya ang ama ng modernong gitarang klasikal. Halos lahat ng mga prupesyunal na gitaristang klasikal sa kasalukuyan ay mga estudyante ni Segovia, o mga estudyante ng kaniyang mga naging estudyante.

Ang mga ambag ni Segovia sa repertoryong moderno at romantiko ay hindi lamang kinabibilangan ng mga kumisyon subalit pati na rin ng kaniyang sariling mga transkripsiyon ng mga akdang klasikal o barok (*baroque*). Naaalala siya dahil kaniyang mapagpahayag na mga pagtatanghal: ang kaniyang malawak na paleta ng tono, at ang kaniyang kakaibang katauhan mapangtugtugin, pagpapariralang pangtugtugin at estilo.

## Mga sanggunian 
Kategorya:Mga Kastila
Kategorya:Mga gitarista
Alexander Selkirk

thumb|right|Estatwa ni Alexander Selkirk na nasa Eskosya.
Si **Alexander Selkirk** (1676&nbsp;– 13 Disyembre 1721), na nakikilala rin bilang **Alexander Selcraig**, ay isang manlalayag o mandaragat na Eskoses na nagtagal ng apat na taon at apat na buwan bilang isang palaboy ng tadhana (alibughang tao) pagkaraang mapadpad sa isang pulong walang naninirahan na nasa Timog ng Dagat Pasipiko.

Bilang isang kabataang matigas ang ulo, sumali si Selkirk sa mga ekspedisyon ng pagbubukanero na papunta sa mga Pangtimog na Dagat, kabilang na ang isang kinukumandatehan ni William Dampier, na humango ng mga probisyon sa Kapuluang Juan Fernández na malapit sa Tsile. Nahusgahan ni Selkirk na ang kaniyang sasakyang-dagat na *Cinque Ports* ay hindi matibay at walang katatagan sa dagat, kaya't nagpaiwan siya sa isang pulo ng kapuluang nabanggit.

Sa pagsapit ng panahon na siya ay nasagip na, naging bihasa na siya sa pangangaso at paggamit ng mga nakukuhang mga bagay na mapapakinabangan sa pulo. Nakagising ang kaniyang kuwento ng malaking pagpansin nang makabalik na siya sa Eskosya, at ang tauhang likhang-isip ni Daniel Defoe na si Robinson Crusoe ay bahagyang nakabatay kay Selkirk.

Kategorya:Mga Eskoses
Kategorya:Mga manlalayag
PBA Developmental League

Ang **PBA Developmental League**, o **PBA D-League**, ay isang minor basketball league na hawak ng Philippine Basketball Association.

## Mga Koponan
### Mga Kasalukuyang Koponan
The following are the participating teams of the 2019 PBA D-League Aspirants Cup:

### Mga Dating Koponan
## Talaan ng mga Kampeon
## Reperensiya
## External links 
*Official Website 

Kategorya:Basketbol sa Pilipinas
Kategorya:PBA Developmental League
Bariq

Ang **Bariq** (Arabe:  بارق) ay isang lungsod sa Saudi Arabia, na may populasyon na 50,113 (senso noong 2010). Matatagpuan ito mga 389 metro (1480 talampakan) sa taas ng patag ng dagat.

## Populasyon 
## Mga sanggunian 
Kategorya:Mga lungsod ng Saudi Arabia
Jonas Salk

thumb|right|180px|Lagda ni Jonas Salk.
Si ***Jonas Edward Salk*** (28 Oktubre 1914&nbsp;– 23 Hunyo 1995) ay isang Amerikanong mananaliksik na pangmedisina at birologo (birolohista), na pinakakilala dahil sa kaniyang pagkakatuklas at pagkakapaunlad ng unang matagumpay na bakuna laban sa polyo sa Pittsburgh, Pennsylvania.

Si Salk ay ipinanganak sa Lungsod ng New York, New York noong 1914 sa isang mag-anak na Hudyong Irlandes. Nag-aral siya sa City College of New York at sa Pamantasan ng New York. Kasal si Salk kay Donna Lindsey mula 1939 hanggang sa magdiborsiyo sila noong 1968. Nagkaroon siya ng tatlong mga anak kay Lindsey. Pagkaraan ay naging kasal siya kay Françoise Gilot mula 1970 hanggang sa kaniyang kamatayan noong 1995. Namatay si Salk habang nasa kaniyang tahanan sa La Jolla, California dahil sa pagpalya ng puso, sa gulang na 80. Inilibing siya sa El Camino Memorial Park sa San Diego, California.

Noong 1963, itinatag ni Salk ang Salk Institute for Biological Studies sa La Jolla, California, na ngayon ay isang sentro para sa medikal at siyentipikong pananaliksik. Nagpatuloy siya sa pagsasagawa ng pananaliksik at pag-publish ng mga libro sa kanyang mga huling taon, na nakatuon sa kanyang mga huling taon sa paghahanap para sa isang bakuna laban sa HIV. Masiglang nangampanya si Salk para sa mandatoryong pagbabakuna sa buong buhay niya, na tinawag ang unibersal na pagbabakuna ng mga bata laban sa sakit na isang "moral na pangako". Ang mga personal na papel ni Salk ay naka-imbak ngayon sa Aklatan ng Geisel sa Unibersidad ng California, San Diego.

## Mga sanggunian
## Mga kawing na panlabas
* 

Kategorya:Mga Hudyo
Kategorya:Mga Amerikanong manggagamot
Kategorya:Mga Hudyo at Hudaismo sa Estados Unidos
Kategorya:Mga siyentipiko mula sa Estados Unidos
Kategorya:Mga mananaliksik
Sancho Panza

thumb|right|Si Sancho Panza.
Si **Sancho Panza** ay isang tauhang likhang-isip sa nobelang *Don Quixote* na isinulat ng Kastilang may-akda na si  Don Miguel de Cervantes Saavedra noong 1605. Gumaganap si Panza bilang eskudero ni Don Quixote, at nagbibigay ng mga kumento sa kabuoan ng nobela, na nakikilala bilang mga *sanchismo*, na pagsasama-sama ng malawak na pagpapatawa, pabaligho na mga salawikain Kastila, at makadaigdig na katalasan ng isip. Sa wikang Kastila, ang "Panza" ay nangangahulugang "tiyan" o "puson", na maihahambing sa Ingles na "*paunch*" at Italyanong "*pancia*".

Kategorya:Mga tauhan mula sa nakasulat na panitikang kathang-isip
Kategorya:Mga tauhang kathang-isip sa nobela
Kategorya:Mga tauhang pampanitikan
Kategorya:Panitikan sa wikang Kastila
Styx

Ang **Styx** (, na nangangahulugang "poot" at "pagkamuhi") (anyong pampang-uri sa Ingles: ***Stygian***, ) ay isang ilog sa mitolohiyang Griyego na bumubuo sa hangganan sa pagitan ng Mundo at ng Mundong Ilalim (na madalas tawagin bilang Hades na pangalan din ng pinuno ng dominyong ito). Ang mga ilog na Styx, Phlegethon, Acheron, at Cocytus ay nagsasalubong sa gitna ng mundong ilalim sa ibabaw ng isang malaking lati, na sa kung minsan ay tinatawag din bilang Styx. Ang mga mahahalagang mga ilog ng mundong ilalim ay ang Lethe, Eridanos, at Alpheus.

Ang isa pang pagbabaybay na **Stix** ay paminsan-minsang ginagamit sa mga salinwika ng Griyegong Klasiko bago ang ika-20 daantaon. Sa pamamagitan ng pagpapalit-saklaw, ang pang-uring **stygiano** (na *stygian* sa Ingles) ay naging tumutukoy sa anumang madilim, mapanglaw, malungkot, mahapis, at malumbay.

## Mga sanggunian 
Kategorya:Mitolohiyang Griyego
Kategorya:Mga lugar na mitolohikal
Digmaang Kurukshetra

Ang **Digmaang Kurukshetra** ayon sa *Mahābhārata* ay isang alitan na lumitaw mula sa paghahaling pang-dinastiya sa pagitan ng dalawang pangkat ng mga magpinsan ng kahariang Indo-Aryano na tinatawag na Kahariang Kuru, ang mga Kaurava at mga Pandava para sa trono ng Hastinapura. Ito ay kinasangkutan ng isang bilang ng mga sinaunang kaharian na sumali bilang mga kaalyado ng magkatunggaling pangkat. Ang lokasyon ng labanan ang Kurukshetra sa modernong estado ng Haryana ng India. Ang alitan ay bumubuo ng mahalagang bahagi ng isang sinaunang kasulatan na tinatawag na *Jaya* at kaya ay ng *Mahābhārata*. Ayon sa *Mahābhārat*, ang digmaan ay tumagal lamang ng 18 araw kung saan ang mga malalaking hukbo mula sa buong subkontinente Indiano ay bumubuo ng isang-kapat ng aklat na nagmumungkahi ng relatibong kahalagahan nito sa loob ng epiko na sa kabuuan ay sumasaklaw sa mga dekada ng mga magkakadigmang pamilya.  Ang digmaang Kurukshetra ay pinaniniwalaang nangyari mula 6000 BCE hanggang 500 BCE, batay sa impormasyong astronomikal at pangpanitikan ng *Mahābhārata*. Ang kasaysayan ng Digmaang Kurukshetra ay mababakas rin sa Labanan ng mga Sampung Hari na binanggit sa Rigveda.
## Mga sanggunian 
Kategorya:Mahabharata
Kaurava

Ang terminong **Kaurava** () ay isang terminong Sanskrit na nangangahulugang mga inapo ni Kuru na isang maalamat na hari na ninuno ng maraming mga karakter ng Mahābhārata. 

Ang terminong ito ay may dalawang kahulugan sa  Mahābhārata:
*Ang mas malawak na kahulugan na kumakatawan sa lahat ng mga inapo ni Kuru. Ito ay kinabibilangan ng mga magkakapatid na Pandava na kadalasang ginagamit sa mga mas maagang bahagi ng mga sikat na rendisyon ng Mahābhārata.
*Ang mas makitid ngunit mas karaniwang kahulugan ng kumakatawan sa nakakatandang linya ng mga inapo ni Haring Kuri. Ito ay naglilimita sa mga anak ni Haring Dhritarashtra dahil ang kanyang linya ang mas matandang linya ng angkan ni Kuru. Ito ay hindi nagsasama sa mga anak ng mas nakakabatang kapatid na Pandu na nagtatag ng kanyang sariling linya na Pandava.

## Mga Kaurava
Ang mga Kaurava ang sumusunod: 
# Duryodhana
# Dussaasana
# Dussaha
# Dussalan
# Jalagandha
# Sama
# Saha
# Vindha
# Anuvindha
# Durdharsha
# Subaahu
# Dushpradharsha
# Durmarshana
# Durmukha
# Dushkarna
# Vikarna
# Sala
# Sathwan
# Sulochan
# Chithra
# Upachithra
# Chithraaksha
# Chaaruchithra
# Saraasana
# Durmada
# Durvigaaha
# Vivilsu
# Vikatinanda
# Oornanaabha
# Sunaabha
# Nanda
# Upananda
# Chithrabaana
# Chithravarma
# Suvarma
# Durvimocha
# Ayobaahu
# Mahabaahu
# Chithraamga
# Chithrakundala
# Bheemavega
# Bheemabela
# Vaalaky
# Belavardhana
# Ugraayudha
# Sushena
# Kundhaadhara
# Mahodara
# Chithraayudha
# Nishamgy
# Paasy
# Vrindaaraka
# Dridhavarma
# Dridhakshathra
# Somakeerthy
# Anthudara
# Dridhasandha
# Jaraasandha
# Sathyasandha
# Sadaasuvaak
# Ugrasravas
# Ugrasena
# Senaany
# Dushparaaja
# Durjaya
# Aparaajitha
# Kundhasaai
# Visaalaaksha
# Duraadhara
# Dridhahastha
# Suhastha
# Vaathavega
# Suvarcha
# Aadithyakethu
# Bahwaasy
# Naagadatha
# Ugrasaai
# Kavachy
# Kradhana
# Kundhy
# Bheemavikra
# Dhanurdhara
# Veerabaahu
# Alolupa
# Abhaya
# Dhridhakarmaavu
# Dhridharathaasraya
# Anaadhrushya
# Kundhabhedy
# Viraavy
# Chithrakundala
# Pradhama
# Amapramaadhy
# Deerkharoma
# Suveeryavaan
# Dheerkhabaahu
# Sujaatha
# Kaanchanadhwaja
# Kundhaasy
# Virajass
# Yuyutsu 
# Dussala (Daughter)

## Mga sanggunian
Kategorya:Mga karakter sa Mahabharata
Anggun

Si **Anggun Cipta Sasmi** (Ipinanganak 29 Abril 1974) mang-aawit Indonesia na ay mayroon na ngayong pagkamamamayan Pransiya. Siya ay ang anak na babae ng Darto Singo, isang Indonesian artist, at Dien Herdina, isang babae na kamag-anak pa rin ang Sultan Palace. Sinimulan niya ang kanyang karera sa pamamagitan ng paglitaw sa entablado Ancol sa edad ng pitong, at naitala ng isang album ng mga bata dalawang taon mamaya. Sa ilalim ng paggabay ng mga musikero Ian Antono, Anggun naitala ang kanyang unang studio album sa Indonesia, na may pamagat na* Ang Mundo Nakuha ko* sa 1986. Gayunpaman, ang pangalan ng bagong Anggun soared matapos ang release ng single na may pamagat na "pangarap" sa 1989. Sa isang napakabata Anggun edad ay pinamamahalaang upang maabot ang peak ng kasikatan nito bilang isang mang-aawit rock sa Indonesia na may award siya won "Pinakatanyag Indonesian Artist 1990-1991".

Sa 1994, Anggun nagpasya na mag-iwan Indonesia at mapagtanto ang kanyang managinip ng pagiging isang international artist. Sa tulong ng Erick Benzi, isang pangunahing tagagawa ng Pransiya, noong 1997, Anggun Matagumpay na inilunsad ang kanyang unang international album na pinamagatang* Snow sa Sahara* sa 33 bansa sa buong mundo, kabilang ang Estados Unidos ay isang pandaigdigang musika Mecca. Simula noon Anggun ay ginawa limang internasyonal na mga album ang naitala sa multi-wika, lalo na ang Ingles at Pranses. Bilang karagdagan, siya ay naitala pakikipagtulungan ay may maraming mga foreign artist, kabilang ang Julio Iglesias, Peter Gabriel, at Pras Michel ng grupo Ang Fugees. Anggun rin ang awit nang direkta sa Bryan Adams, Celine Dion, Charles Aznavour, David Foster, at iba pang mga world-class na musikero.

Indonesian Anggun mang-aawit ay ang unang upang matagumpay na umarok ang internasyonal na industriya ng musika at ang kanyang mga album nakatamo ginto at platinum mga parangal sa ilang mga European bansa. Sa pamamagitan ng pagsasama-sama ng lahat ng mga album sa Indonesia at sa ibang bansa, Anggun ay ibinenta ng humigit-kumulang 10 milyong mga talaan. Anggun ay nanalo ng maraming mga parangal para sa kanyang mga nagawa, kabilang ang prestihiyosong regalo ng "Chevalier des Arts et Lettres" mula sa French pamahalaan. Anggun din ay dalawang beses na pinangalanang isang global ambasador United Nations (UN), yan ay para sa Microcredit programa sa 2005 at ang Pagkain at Agrikultura Organization (FAO) noong 2009.

## Discography 
### Indonesian-wika studio album 
* *Dunia Aku Punya* (1986)
* *Anak Putih Abu Abu* (1991)
* *Nocturno* (1992)
* *Anggun C. Sasmi... Lah!!!* (1993)

### English-language studio album 
* *Snow on the Sahara* (1997)
* *Chrysalis* (2000)
* *Luminescence* (2005)
* *Elevation* (2008)
* *Echoes* (2011)

### Pranses-wika studio album 
* *Au nom de la lune* (1997)
* *Désirs contraires* (2000)
* *Luminescence* (2005)
* *Elévation* (2008)
* *Echos* (2011)

## Mga sanggunian 
## Mga kawing panlabas 
* Opisyal na website 
* 
* 
* 
* kaaya-aya French fan site

Kategorya:Mga artista mula sa Indonesia
Kategorya:Mga Indones
Kategorya:Ipinanganak noong 1949
Gian Galeazzo Sforza

.]]
Si **Gian Galeazzo Maria Sforza** (20 Hunyo 1469 – 21 Oktubre 1494), na nakikilala rin bilang **Giovan Galeazzo Sforza**, ay ang ika-6 na Duke ng Milan. Ipinanganak sa Abbiategrasso, pitong taong gulang lamang siya nang namatay dahil sa asasinasyon ang kaniyang amang si Galeazzo Maria Sforza noong 1476; at dahil sa pangyayaring ito siya ay naging Duke ng Milan. Gumanap bilang rehiyente ng batang dukeng ito ang kaniyang tiyong si Ludovico Sforza, subalit mabilisang niyang inagaw ang lahat ng mga kapangyarihan mula kay Gian Galeazzo Sforza at naging de facto na pinuno sa loob ng ilang panahon. Noong 1488, pinakasalan ni Gian Galeazzo ang kaniyang pinsang prinsesa na si Isabella ng Naples at nagkaroon sila ng apat na mga anak: sina Ippolita Maria Sforza (1493-1501), Francesco (1491–1512), Bona (1494–1557, na nagpakasal kay Sigismund&nbsp;I ng Polonya) at Bianca Maria (1495–1496).

Hinggil sa kamatayan ni Gian Galeazzo noong 1494 (Pavia), sinabi ng Italyanong manunulat ng kasaysayan na si Francesco Guicciardini sa loob ng kaniyang *La Historia di Italia* (ang pagbabaybay na ito ng pamagat ay batay sa pahina ng pamagat ng unang edisyong Florentina noong 1561, na may kahulugang *Ang Kasaysayan ng Italya*): na ayon sa mga bali-balita, si Gian Galeazzo ay namatay dahil sa walang habas (labis) na pakikipagtalik, subalit malawakan ding pinaniniwalaan na siya ay namatay hindi dahil sa likas na karamdaman o dahil bilang resulta ng inkontinensiya (kalibugan o kawalan ng pagpipigil), bagkus dahil sa siya ay nilason; at walang hindi nagdududa na kung siya nga ay nilason, ang lason ay ibinigay kay Gian Galeazzo dahil sa mga pakana ng kaniyang tiyo na si Ludovico Sforza.

## Mga sanggunian 

Kategorya:Mga duke
Kategorya:Mga Italyano
Kategorya:Ipinanganak noong 1469
Kategorya:Namatay noong 1494
Balbula

Ang **balbula** ay isang aparatong nakakatulong sa daloy ng mga materyal (katulad ng mga gas, isinapluwidong mga solido, o mga likido.

## Tingnan din
*Tubo (paraanan)
*Tuberyas

## Mga kawing na panlabas 
Kategorya:Hardwer (mekanikal)
Bomba ng hangin

Ang isang **bomba ng hangin** o **pambomba ng hangin** (Ingles:  *air pump*) ay isang aparatong pantulak ng hangin. Ginagamit ang bomba ng hangin sa pagpapapintog ng mga bagay na katulad ng bola ng basketbol at iba pang mga bagay. Kabilang sa mga halimbawa ng bomba ng hangin ang isang pambomba ng hangin sa gulong ng bisikleta (sa katagalan o paglipas ng mga araw, ang hangin na nasa loob ng mga gulong ng bisikleta ay maaaring makawala, kung kaya't kailangang papintugin uli sa pamamagitan ng pagkarga ng hangin sa pamamagitan ng bomba ng hangin); mga pambomba na ginagamit upang makapagpasok ng sariwang hangin sa loob ng isang akwaryo o isang dagat-dagatan sa pamamagitan ng isang batong-hangin; isang kompresor ng gas (tagapiga ng gas) na ginagamit upang mabigyan ng lakas ang isang kasangkapang pneumatiko, tambuli ng hangin (torotot ng hangin) o organong may tubo (instrumentong pangtugtog); bubulusan na ginagamit upang makapanghikayat ng paglikha ng apoy; isang panglinis na may bakyum at isang pambombang may bakyum. Ang bomba ng hangin ay kadalasang mayroong isang karayom na nakakabit sa dulo ng tubo nito.

Ang unang mabisang bomba ng hangin na binuo sa Inglatera para sa mga layuning pang-agham ay nagawa ni Robert Hooke noong 1658 para kay Robert Boyle.

## Mga sanggunian
Kategorya:Mekanika
Kategorya:Gamit
Kategorya:Teknolohiya
Shahryar

Ang **Shahriyar** (Persa *(Persian)*: شهریار‎), na binabaybay din bilang **Shariyar**, **Shahryar**, **Shahryār**, **Shahriār**, **Sheharyar**, **Shaheriyar** o **Shehiryar**, ay may kahulugang "Dakilang Hari" (mula sa mga salitang Persa *(Persian)* na *Shah* at *Zyad* - Mataas na Hari). Sa transliterasyong Urdu, may kamalian itong isinasalinwika bilang Kaibigang Lungsod, mula sa pagkakabuo ng pangalang Urdu (*Shahr* na ang ibig sabihin ay "lungsod" at *yar* na ang kahulugan ay "kaibigan"). Maaaring tumukoy ito sa mga sumusunod:

## Panitikan
*Kay Shahryar, isang kathang-isip na haring Sassanid na nasa ''Ang Isang Libo't Isang Gabi''

Kategorya:Wikang Persa
Maarten Schmidt

Si **Maarten Schmidt** (ipinanganak noong Disyembre 28, 1929) ay isang Olandes na astronomo na sumukat sa mga layo o distansiya ng mga *quasar*. Ipinanganak sa Groningen, Nederlandiya, Nag-aral siyang kasama si Jan Hendrik Oort. Natanggap niya ang  kaniyang degring Ph.D. mula sa Obserbatoryong Leiden noong 1956.

## Mga sanggunian 
Kategorya:Mga Olandes
Kategorya:Mga astronomo
Kategorya:Ipinanganak noong 1929
Georges Seurat

thumb|right|Si Georges Seurat noong 1888.
Si **Georges Pierre Seurat** (; 2 Disyembre 1859&nbsp;– 29 Marso 1891) ay isang Pranses na pintor na Post-Impresyonista at mangguguhit. Kapansin-pansin siya dahil sa kaniyang inobatibong paggamit ng midyang pampagguhit at para sa paglikha ng teknika ng pagpipinta na nakikilala bilang pointilismo. Ang kaniyang mayroong malaking sukat na akdang *Isang Hapon ng Linggo sa Pulo ng La Grande Jatte* (1884–1886) ay nakapagpabago sa direksiyon o patutunguhan ng modernong sining sa pamamagitan ng pagsisimula ng Neo-impresyonismo. Isa ito sa mga ikono o larawang-huwaran sa pagpipinta noong hulihan ng ika-19 daantaon.

## Mga sanggunian 
Kategorya:Mga pintor
Kategorya:Mga Pranses
Kategorya:Mga pintor mula sa Pransiya
Kategorya:Mga mangguguhit mula sa Europa
Kategorya:Mga mangguguhit
Percy Bysshe Shelley

Si **Percy Bysshe Shelley** (; na ang *Bysshe* ay binibigkas na parang isinulat bilang *bish*; ipinanganak noong 4 Agosto 1792  namatay noong 8 Hulyo 1822) ay isa sa pangunahing mga Ingles na mga makatang Romantiko at mapanuring itinuturing bilang isa sa pinakamahuhusay na mga makatang liriko sa wikang Ingles. Bilang isang radikal sa kaniyang panulaan pati na sa kaniyang mga pananaw sa politika at lipunan, si Shelley ay hindi nagtamo ng katanyagan habang nabubuhay pa, subalit ang pagkilala sa kaniyang panulaan ay may katatagang sumulong pagkaraan ng kaniyang kamatayan. Si Shelley ay isang susing kasapi sa isang eksklusibong pangkat ng mga makatang mapangarapin at mga manunulat na kinabibilangan nina Lord Byron, Leigh Hunt, Thomas Love Peacock, at ng kaniyang pangalawang asawang si  Mary Shelley na may-akda ng *Frankenstein*.

Marahil si Shelley ay pinaka nakikilala dahil sa mga tulang klasikong katulad ng *Ozymandias*, *Ode to the West Wind*, *To a Skylark*, *Music, When Soft Voices Die*, *The Cloud* at *The Masque of Anarchy.* Ang iba pa niyang pangunahing mga akda ay kinabibilangan ng mahahaba at mapagpangarap na mga tulang katulad ng *Queen Mab* (na sa paglaon ay muling isinagawa bilang *The Daemon of the World*), *Alastor*, *The Revolt of Islam*, *Adonaïs*, ang hindi natapos na akdang *The Triumph of Life*; at ang mga dramang may taludtod at mapagpangarap na *The Cenci* (1819) at *Prometheus Unbound* (1820).

Kategorya:Mga makata mula sa Inglatera
Kategorya:Mga manunulat mula sa United Kingdom
Galeazzo Maria Sforza

thumb|right|Si Galeazzo Maria Sforza.
Si **Galeazzo Maria Sforza** (24 Enero 1444&nbsp;– namatay dahil sa asasinasyon noong 26 Disyembre 1476) ay naging Duke ng Milan mula 1466 hanggang sa kaniyang kamatayan. Naging tanyag siya dahil sa kaniyang pagiging mahalay, malupit, at mapaniil. Anak na lalaki siya ni Francesco Sforza, isang bantog na *condottiero* at kaanib ni Cosimo de' Medici na nagkamit ng Kadukehan ng Milan, at ni Bianca Maria Visconti. Nakasal siya na naging kasapi ng angkan ng mga Gonzaga; pagkaraan ng kamatayan ng kaniyang unang asawang si Dorotea Gonzaga, pinakasalan naman niya si Bona ng Savoy.

Kategorya:Mga duke
Kategorya:Mga Italyano
Kategorya:Mga namatay dahil sa asasinasyon
Louis Blériot

thumb|right|Si Louis Blériot, noong pagitan ng 1906 at 1916.
Si **Louis Charles Joseph Blériot** (1 Hulyo 1872 – 1 Agosto 1936) ay isang Pranses na abyador, imbentor, at inhinyero. Siya ang nagpaunlad ng unang praktikal na *headlamp* o pangharapang lampara o pang-unahang ilaw para sa mga kotse at naglunsad ng isang kumikitang negosyong nagmamanupaktura ng mga ito, na ginamit ang karamihan sa perang kinita niya upang gugulan ang kaniyang mga pagtatangka na makagawa ng isang matagumpay na sasakyang panghimpapawid. Noong 1909, naging tanyag siya sa buong mundo dahil sa pagkakagawa ng unang paglipad na tumatawid sa Kanal ng Inglatera (Kanal na Ingles) habang nakasakay sa isang sasakyang panghimpapawid na mas mabigat kaysa sa hangin (ang unang paglipad na tumatawid sa Kanal ng Inglatera ay nagawa noong 1785 na ginagamit ang isang lobong hidroheno) na nakapagpawagi sa kaniya ng gantimpalang £1,000 (katumbas ng $5,000 ayon sa halaga ng palitan noong kapanahunang iyon) na inalok ng pahayagang *Daily Mail*. Si Blériot ay una ring nakagawa ng isang monoplanong umaandar, may makina, at may piloto. at tagapagtatag ng isang matagumpay na kompanyang nagmamanupaktura ng sasakyang panghimpapawid.

## Mga sanggunian 
Kategorya:Mga abyador mula sa Pransiya
Kategorya:Mga Pranses
Kategorya:Ipinanganak noong 1872
Kategorya:Namatay noong 1936
Kategorya:Abyasyon
Barkong panghimpapawid

thumb|300px|Isang modernong barkong panghimpapawid.
Ang **barkong panghimpapawid**, **barkong-lobo**, **dirihible** (literal na "maaaring pamahalaan" ang paglalayag sa hangin) o **barkong lumulutang sa hangin** (Ingles: *airship*, *dirigible*) ay isang uri ng aerostat o sasakyang panghimpapawid na mas magaan kaysa sa hangin, na maaaring manehohin at ibunsod sa hangin sa pamamagitan ng mga timon at mga propeler o ibang mga mekanismong pang-ulos o pantulak.

Kategorya:Sasakyang panghimpapawid
Ulo ng pana

[thumb|alt=|Isang sinaunang ulo ng pana: Ulo ng palasong [Chert, mula sa Hulihan ng Panahong Neolitiko (Rhodézien) (3300-2400 BCE), mula sa Pransiya.]]
Ang isang **unahan ng palaso** (Ingles: *arrowhead*, literal na **ulo ng palaso**) ay isang tulis, tungki, o dulo ng isang palaso, o isang hugis na kahawig ng ganitong uri ng dulo, na karaniwang pinatalim, na idinadagdag sa isang palaso upang magawang ito ay maging mas nakamamatay o upang makatupad ng ilang natatanging mga layunin. Ang pinakamaagang mga unahan ng palaso ay yari sa mga bato at mga materyal na organiko; habang sumusulong ang kabihasnan ng tao, nagamit para sa unahan ng palaso ang iba pang mga materyal. Ang mga unahan ng palaso ay mahahalagang mga artipaktong pang-arkeolohiya; ang mga ito ay isang kabahaging uri ng mga tulis na panudla.

Kategorya:Sandata
Boleslav I

Si **Boleslaus I the Cruel**, na tinatawag ding **Boleslav I** () ( – 15 Hulyo 967 o 972), ay naging pinuno ng (*kníže*, literal na "prinsipe," subalit karaniwang isinasalinwika bilang "duke") ng Bohemia mula 935 hanggang sa kaniyang kamatayan. Siya ang anak na lalaki ni Vratislaus I at mas nakababatang kapatid na lalaki ni kaniyang sinundan sa hanay ng pamumuno na si Wenceslaus I.

Kilalang-kilala si Boleslav dahil sa pagpatay niya ng kaniyang kapatid na lalaking si Wenceslaus, at dahil sa kagagawan niyang ito kaya siya naging Duke ng Bohemia. Pinaslang si Wenceslaus habang nagaganap ang isang pagdiriwang; sa oras ding iyon ipinahayag na ipinanganak ang anak na lalaki ni Boleslav. Nakatangap siya ng isang pambihirang pangalan: Strachkvas, na nangangahulugang "isang nakapangingilabot na pagdiriwang". Bilang pagsisisi ng taos dahil sa kaniyang nagawa, nangako si Boleslav na iukol at ilaan ang kaniyang anak na lalaki sa relihiyon at pag-aralin ito bilang isang pari.

Kategorya:Ipinanganak noong Dekada 910
Kategorya:Namatay noong Dekada 960
Kategorya:Mga Tseko
Gwen Zamora

**Gwenaelle Tasha Mae Agnese** mas mahusay na kilala bilang **Gwen Zamora** (ipinanganak noong Agosto 10, 1990 sa Australya) ay isang Filipina—Italian artistang babae, modelo at dating mananayaw sa Pilipinas. Dati siya ay sa ilalim ng GMA Network para sa 6 na taon hanggang umaalis at nagtatrabaho para sa ABS-CBN sa 2016. Ibinalik niya sa GMA sa 2017 pagkatapos na nagtatrabaho sa ABS-CBN para sa isang taon.

## Talambuhay 
**Gwen Zamora** ay ipinanganak sa Australia at inilipat sa Pilipinas kapag siya ay 14, Zamora ay nakatala sa Digital Filmmaking sa College of St. Benilde. Sa edad na 19, siya ay naglakbay sa mundo at ay nanirahan sa iba ' t-ibang bahagi ng mundo dahil sa kanyang ama.

Zamora-play sa Sinderela sa gabi gabi sa GMA telebabad, Grazilda. Siya din naka-star sa pelikula na Si Agimat sa Pelikula Si Kabisote ang isang film na ginawa ng GMA Films.
Siya ay lumitaw sa Alakdana sa 2011 at sa mga serye sa telebisyon Palataw sa enero 2011, na kung saan ay sinundan sa pamamagitan ng Pangungusap sa 2012, at ang Aking Minamahal 2012.

Zamora sumali sa isang GMA Christmas ipakita ang Katotohanan, sa Puso ng Pasko: Artista Hamon sa disyembre 2010 at ang mga bituin sa GMA horror comedy antolohiya, Spooky Nights Presents: Snow White Lady at ang Pitong mga Santo At Spooky Nights Presents: Panata na kung saan premiered 2011.

## 2010–Kasalukuyan 
### GMA Network (2010-2016, 2017  kasalukuyan) 
Siya ay naka-sign isang tatlong-taong eksklusibong kontrata sa Kapuso channel at ay lagyan ng star sa ilang mga paparating na palabas ng GMA Network.

Zamora nilalaro Faye Kabisote, ang isang Engkantada Prinsesa, sa 2010 Opisyal na Entry sa Metro Manila Film Festival, ang Si Agimat sa Pelikula Si Kabisote. Ang pelikula ay top-sisingilin sa pamamagitan Vic Sotto at Sen. Bong Revilla. Siya ay umalis sa GMA Network at lumipat sa ABS-CBN ' s Star Magic sa 2016.

Sa 2017, Zamora Nagbabalik sa GMA Network para sa isang hitsura guest sa *Bubble Gang*.

### Paglipat sa ABS-CBN (sa 2016 2017) 
Umalis siya sa GMA Network sa 2016 at naka-sign isang eksklusibong kontrata sa Star Magic at guest star sa LALONG madaling panahon (iba ' t-ibang palabas) at Maging ang Aking Ginang ng bansa pati na ang kanyang dalawang Kapamilya proyekto.

### Talent 
Zamora ay na lumitaw sa maraming mga programa mula sa Grazilda sa Alakdana; at siya ay nagkaroon ng kanyang unang co-paglalagay ng star papel sa isang pelikula tapat Vic Sotto.

### FHM 
Sa 2011, siya ay bumoto bilang FHM Philippines' Sexiest Woman sa Mundo Ranggo 42.

## Filmography 
### Telebisyon 
### Film 
## Mga parangal at mga nominasyon 
## Mga sanggunian 
## Panlabas na mga link 
* Gwen Zamora sa www.gmanetwork.com
* 
* Gwen Zamora Opisyal na Website  sa gwensterofficial.webs.com 
* Gwen Zamora SIGLA.com.ph  sa PEP.com.ph
Kategorya:Ipinanganak noong 1990
Kategorya:Nabubuhay na mga tao
Subrehiyon

Ang **Subrehiyon** ay isang salita o katawang pangheograpiya na gimagamit upang tukuyin ang isang bahagi ng mas malaking rehiyon o kontinente. Kadalasang direksiyon kardinal ang ginagamit upang tukuyin ang isang subrehiyon, gaya ng timog o katimugan.

Kategorya:Heograpiya
Barlaam at Josaphat

ni San Josaphat, ika-12 siglong manuskrito]] 
Ang kuwento hinggil kina **Barlaam at Josaphat**, na nakikilala rin bilang **Balauhar at Budasaf** o **Bilawhar wa-Yudasaf**, ay isang maalamat na pagsasalaysay ng kuwento ni Gautama Buddha sa Islam na nagmula sa wikang Sogdiano (Gitnang Iraniano).
## Bersiyong Kristiyano
Ang kuwento nina Barlaam at Josaphat o Joasaph ay isang kuwentong ginawang Kristiyano na kalaunang bersiyon ng kuwento ni Gautama Buddha na tagapagtatag ng Budismo. Noong mga Gitnang Panahon, ang dalawang ito ay tinuran bilang mga santong Kristiyano. Sila ay isinali sa kalendaryo ng Griyegong Ortodokso sa Agosto 26 at sa Simbahang Kanluranin sa Martirolohiyang Romano bilang Barlaam at Josaphat sa petsang Nobyembre 27. Sa tradisyong Slaviko ng Simbahang Silangang Ortodokso, sila ay inaalala tuwing Nobyembre 19.

Ayon sa alamat, inusig ni Haring Abenner o Avenier ng India ang iglesiang Kristiyano sa kanyang sakop na itinatag ni Apostol Tomas. Nang hulaan ng mga astrologo na ang kanyang sariling anak ay balang araw magiging isang Kristiyano, inilayo ni Abenner ang batang prinsipeng si Josaphat mula sa pakikisalamuhang panlabas. Sa kabila ng pagkakabilanggo, nakilala ni Josaphat ang Santong Barlaam at naakay siya sa Kristiyanismo. Pinanatili ni Josaphat ang kanyang pananampalataya kahit sa galit at panghihikayat ng kanyang ama na lumisan dito. Kalaunan, si Abenner ay naakay rin at isinuko ang kanyang trono kay Josaphat na tumungo sa disyerto upang maging ermitanyo. Kalaunan, si Josaphat ay nagbitiw sa trono at tumungo sa pag-iisa kasama ng kanyang matandang gurong si Barlaam.

## Mga sanggunian
Kategorya:Mga santo ng Silangang Ortodokso
Kategorya:Budismo at ibang mga relihiyon
Kategorya:Panitikan sa wikang Arabe
Kategorya:Panitikang Persa
Ahmaddiya

Ang **Ahmaddiya** (; ) ay isang repormistang kilusang Islamiko  na itinatag sa Indiang Britaniko noong wakas ng ika-19 na siglo. Ito ay nagmula sa buhay at mga katuruan ni Mirza Ghulam Ahmad (1835–1908) na nag-angking tumupad sa mga hula ng repormer ng mundo sa mga wakas ng panahon na maghuhudyat ng eschaton o araw ng paghuhukom gaya ng hinula sa mga tradisyon ng iba't ibang mga relihiyon sa mundo at magdudulot ng huling pagwawagi ng Islam ayon sa hulang Islamiko. Kanyang inangkin na siya ang Mujaddid (tagapagbagong makaDiyos) ng ika-14 siglo ng Islam, ang ipinangakong mesiyas at mahdi na hinihintay ng mga Muslim. Ang mga tagasunod ng kilusang Ahmadiyya ay tinutukoy bilang mga Ahmadi o mga Ahmadi Muslim. Ang paniniwalang Ahmadi ay nagbibigay diin sa paniniwalang ang Islam ang huling dispensasyon para sa sangkatauhan gaya ng inihayag kay Muhammad at ang pangangailangan ng pagpapanumbalik ng tunay nitong esensiya at walang dungis na anyo na nawala sa paglipasng mga siglo. Dahil dito, nakikita ng mga Ahmadi ang kanilang mga sarili bilang nangunguna sa muling pagbuhay at mapayapang pagpapalaganap ng Islam. Ang mga Ahmadi ay kabilang sa mga pinakamaagang mga pamayanang Muslim na dumating sa Britanya at ibang mga bansang Kanluranin.

Ang mga tagasunod ng Ahmadiyya ay naniniwalang ang Diyos ay nagpadala kay Ahmad tulad ni Hesus upang wakasan ang mga digmaang panrelihiyon, kundenahin ang pagdanak ng dugo at muling ilagay ang moralidad, hustisya at kapayapaan. Naniniwala silang inalisan ni Ahmad ang Islam ng mga paniniwalang at kasanayang panatiko sa pamamagitan ng pagtataguyod ng kanilang pinaniniwalaang ang tunay at mga mahalagang katuruan ng Islam na sinanay ng propeta Muhammad. Ang mga Ahmadi Muslims ay nahahati sa dalawang mga pangkat: Ang pamayanang Ahmaddiya Muslim at ang Kilusang Lahore Ahmadiyya.

Itinatag ni Mirza Ghulam Ahmad ang kilusang ito noong 23 Marso 1889 at tinawag itong ''Ahmadiyya Muslim Jama'at'' pamayanan na naisip itong isang muling pagbuhay ng Islam. Itinuturing ng mga Ahmadi ang kanilang mga sarili na mga Muslim at nag-aangking nagsasanay ng Islam sa anyong walang dungis nito. Ang mga spesipikong paniniwala ng mga Ahmadi ay pinaniniwalaan ng iba na salungat sa kontemporaryogn nananaig na paniniwalang Islam simula ng kapanganakan ng kilusang ito at ang ilang mga Ahmadi ay kalaunang pinag-usig.

## Mga sanggunian
*
Mirza Ghulam Ahmad

Si **Mīrzā Ghulām Aḥmad** (Arabic: ميرزا غلام أحمد; Urdu: ;   Pebrero 13, 1835 – 26 Mayo 1908 CE, o 14 Shawal 1250 – 24 Rabi' al-thani 1326 AH) ay isang pigurang pang-relihiyon mula sa India na tagapagtatag ng kilusang Ahmaddiya. Siya ay nag-angkin bilang ang  Mujaddid (repormer na makadiyos) ng ika-14 siglong Islamiko, isang ipinangakong mesiyas, at ang mahdi na hinihintay ng mga Muslim sa mga wakas ng panahon.
Inangkin niyang si Hesus (o Isa) ay katunayang nakaligtas sa pagpapako sa krus at kalaunang namatay sa isang natural na kamatayan pagkatapos na tumungo at tumira sa Kashmir. Kanyang inangking ang nosyon ng pisikal na pagbabalik ni Hesus ay mali. Inihayag rin niyang siya'y lumitaw sa espirito at kapangyarihan ni Hesus.

Siya ay malawakang naglakbay sa subkontinenteng Indiyano na nangaral ng kanyang mga ideyang relihiyoso at mga ideyal at nagkamit ng malaking bilang ng mga tagasunod sa kanyang buhay. Siya ay alam na nakisali sa maraming mga debate at mga usapan sa mga Muslim at sa saserdote at pinunong mga Hindu. Itinatag niya ang kilusang Ahmaddiya noong 23 Marso 1889. Ang misyon ng kilousan ayon sa kanya ay ang pagpapalaganap ng Islam sa hindi nadungisang anyo nito.

Si Ghulam Ahmad sumulat ng mga 100 aklat sa ibat' ibang mga isyung relihiyoso, espiritwal at teolohikal.  Kanyang itinaguyod ang pagpapalaganap ng Islam at may diing ikinatwiran ang laban sa pangangailangan ng Jihad sa anyong militar nito sa kasalukuyang panahon.
## Mga sanggunian
Kategorya:Ahmaddiya
Kategorya:Mga nag-angkin sa sariling mesiyas
Kategorya:Mga tagapagtatag ng relihiyon
Tsubomi (aktres)

Si **Tsubomi** (Hapones:つぼみ) Ay isang aktres sa bansang Hapon, dahil sa magandang pangangatawan ay na kilala bilang isang Modelo ng Kostyum na *Lolita* kaya Tinawag siyang *Reyna ng mga lolita*. At  Siya rin ay isang aktres ng pornograpiya ng Pelikula.
Ipinanganak siya sa Probinsiya ng Yamaguchi, At siya ang nag pakilala sa isang  Tagong lugar ng Distrito ng Akibara sa lunsod ng Tokyo.

## Mga pelikula
**The Transfer Student*
**The Perfect Doll* - (Sa produksiyon ng :J-Sex Network)
**Hentai K-ON!* *(Kospley)* - *Bilang si Mio Akiyama*
**Holly Night Santa claus*
**Lolo-lolo pop Girl*
**Tsubomi in Job hunting*
**i Soap Will Be Performed*
**The Female Witch* - 
**Intercrural Sex Adventure*
**Alcohol & Aphrodisiac Girl*
**The Sweet Paipan Lolita*
**Be Yours For Short Time*
**Backyard pet*
**House of Rope Bondage Artist and Fallen Sisters*
** Maison de Hoodle* 
**Dream Maid Palace*
**Once Uppon a Time in Manila*
**Japan: Homless*
**One Night Only*

## Mga kawing na panlabas
Kategorya:Pornograpiya
Kategorya:Mga pelikula mula sa Hapon
Kategorya:Mga modelo
Kapilaryo

Ang mga **kapilaryo** o mga **maliliit na ugat** (Ingles: *capillary*) ay ang pinaka maliliit na mga lalagyan o  sisidlan ng dugo ng isang katawan at mga kabahagi ng mikrosirkulasyon. Ang mga hanay o aporong endotelyal ng mga ito ay mayroong kapal na isang sapin ng selula lamang. Ang mga mikrobesel (maliliit na mga lalagyan) na ito, na mayroong sukat na 5-10 μm ang diyametro, ang nagkukunekta ng mga arteryol at ng mga benyul, at nakapagpapasagawa ng pagpapalitan ng tubig, oksiheno, dioksidong karbon, at maraming iba pang mga nutriyente at sustansiyang kimikal na dumi sa pagitan ng dugo at nakapaligid na mga tisyu. Sa panahon na nagaganap ang pag-unlad ng embriyo, ang bagong mga kapilaryo ay nabubuo sa pamamagitan ng baskulohenesis, na proseso ng pagbubuo ng lalagyan ng dugo na nagaganap sa pamamagitan ng produksiyong '''' ng mga selulang endotelyal at ng kanilang pagkakabuo upang maging mga tubong baskular. Ang katagang anhiyohenesis ay nagpapahiwatig ng pormasyon ng bagong mga kapilaryo magmula sa dati nang umiiral na mga sisidlan ng dugo.

## Mga sanggunian 
Kategorya:Sistemang sirkulatoryo
James Calata

Si Reberendo **James Arthur Calata** (ipinanganak sa Debe Nek, King Williamstown noong 22 Hulyo 1895 - namatay sa Cradock noong 16 Hunyo 1983) ay isang paring Angglikano at aktibistang pampolitika na naging Sekretaryo-Heneral ng Pambansang Kongreso ng Aprika (*African National Congress* o ANC) noong dekada ng 1940: mula 1936 hanggang 1949. Siya ang nagreorganisa ng Pambansang Kongreso ng Aprika, na bago ang pagiging Sekretaryo-Heneral ni Calata ay nagkaroon lamang ng maliit na tanda ng pagsulong. Si Calata ang nagpabago ng Kongresong ito upang maging isang malakas na partidong makabayan o nasyunalista.

## Mga sanggunian 
Kategorya:Mga Aprikano
Kategorya:Mga Timog Aprikano
Kategorya:Kasaysayan ng Timog Aprika
Jacob Grimm

Si **Jacob Ludwig Carl Grimm**, nakikilala rin bilang **Jacob Grimm** o **Jacob Carl** (na ang Jacob ay binabaybay din bilang **Jakob**; samantalang ang Carl ay binabaybay din bilang **Karl**; 4 Enero 1785&nbsp;– 20 Setyembre 1863), ay isang Aleman na pilologo, hurista (dalubhasa sa batas), at mitologo. Pinaka nakikilala siya bilang ang tagapagtuklas ng Batas ni Grimm (sa larangan ng lingguwistika), bilang may-akda (kasama ang kaniyang kapatid na lalaking si Wilhelm Grimm) ng mahalagang akdang *Deutsches Wörterbuch*, bilang may-akda ng *Deutsche Mythologie* (Mitolohiyang Aleman), at, mas kilala pa, bilang isa sa Magkapatid na Grimm, bilang patnugot ng ''Grimm's Fairy Tales'' (Mga Kuwentong-Bibit ni Grimm).

## Mga sanggunian 
Kategorya:Mga pilologo
Kategorya:Mga mitologo
Kategorya:Mga manunulat mula sa Alemanya
Kategorya:Mga dalubhasa sa batas
Setro

ay pinapakita na ang isang nakaupong namumuno na may hawak na tungkod.]]
Ang isang **setro** ay isang simbolikong pampalamuting tungkod o baras (*wand*) na hinahawakan ng isang namumunong monarko bilang isang gamit ng tatak ng pagka-monarko o imperyal.

Kaurian:Monarkiya
Kashmir

range and the *Kashmir valley* or *Vale of Kashmir*.]]
, a dangerous mountain to climb, is in the Kashmiri region of Gilgit–Baltistan in Pakistan]]
Ang **Kashmir** (; ; ; ) ang hilagang-kanlurang rehiyon ng subkontinenteng Indiyano. Ito ay tinatawag ring **Langit sa Mundo** o **Langit sa Lupa** dahil sa natural na malawakang kagandahan nito. Hanggang noong gitna ng ika-19 na siglo, ang terminong *Kashmir* ay heograpikong tumutukoy lamang sa Lambak Kashmir sa pagitan ng Mga dakilang Himalaya at saklaw na kabundukang Pir Panjal. Ngayon, ito ay tumutukoy sa mas malaking saklaw na kinabibilangan ng pinangangasiwaan ng India na estadong Jammu at Kashmir (na binubuo ng Jammu, Lambak Kashmir, at mga rehiyong Ladakh), ang pinangangasiwaan ng Pakistan na mga teritoryo ngAzad Kashmir at Gilgit–Baltistan at pinangangasiwaan ng Tsina na mga rehiyong  Aksai Chin at  Trans-Karakoram Tract.

Sa unang kalahati ng unang milenyo, ang rehiyong Kashmir ay naging mahalagang sentro ng Hinduismo at kalaunan ng Budismo. Noong ika-9 na siglo lumitaw dito ang  Kashmir Shaivism arose. Noong 1349, si Shah Mir ang naging unang pinunong Muslim ng Kashmir at pinasinaya na *Salatin-i-Kashmir* o dinastiyang Swati. Sa sumunod na mga limang siglo, ang mga haring Muslim ay namuno sa Kashmir kabilang ang mga Mughal na namuno mula 1526 hanggang 1751, at pagkatapos ay ang Imperyong Durrani na Afghan na namuno mula  1747 hanggang 1820. Noong taong iyon, ang mga Sikha sa ilalim ni Ranjit Singh ay nagdagdag ng Kashmir. Noong 1846, sa pagkakabili ng rehiyon mula sa British sa ilalim ng Kasunduang Amritsar, ang mga Dogra Rajput sa ilalim ni Gulab Singh ay naging mga bagong pinuno. Ang pamumunong Dogra sa ilalim ng *paramountcy* (o tutelage) ng Koronang British ay tumagal hanggang 1947 nang ang   dating estadong makaprinsiper ay naging pinagtalunang teritoryo na pinangangasiwan ngayon ng mga tatlong bansa na India, Pakistan at Tsina. 
## Mga sanggunian
Kategorya:Kashmir
Kategorya:Heograpiya ng India
Kategorya:Heograpiya ng Pakistan
Sun Myung Moon

Si **Sun Myung Moon** (Koreano 문선명; ipinanganak na **Mun Yong-myeong**; 25 Pebrero 1920 – 3 Setyembre 2012) ay isang pinuno ng relihiyon na Timog Koreano na kilala bilang ang tagapagtatag ng Unification Church at sa pag-aangkin sa sarili nito bilang isang mesiyas. Siya ay kilala rin bilang isang media mogul at isang aktibistang anti-komunista.

Si Moon at kanyang asawang si Hak Ja Han ay kadalasang napapansin sa media sa pangangasiwa nila ng seremonyang pagpapala ng Unification Church, isang kasal na pang-maramihan o seremonyang muling dedikasyon ng kasal na minsang nagpapakita ng maraming mga kalahok.  sa panahon ng kamatayan ni Moon noong 2012, ang Unification Church at mga kaakibat nitong organisasyon ay kumalat na sa karamihan ng mga bansa sa buong mundo. 
## Mga sanggunian
Kategorya:Mga tagapagtatag ng relihiyon
Kategorya:Mga nag-angkin sa sariling mesiyas
Kategorya:Unification Church
Kategorya:Mga pinunong Timog Koreano ng relihiyon
Unification Church

Ang **Holy Spirit Association for the Unification of World Christianity** na kilala rin bilang **Family Federation for World Peace and Unification** at karaniwang tinatawag na **Unification Church** o **Unificationism**, ay isang bagong kilusang relihiyoso na itinatag sa Timog Korea noong 1954 ni Sun Myung Moon. Simula ng pagkakatatag nito, ang iglesiang ito ay kumalat na sa buong mundo. Ito ay pinaka-prominente sa Silangang Asya.  Ang mga tagasunod nito ay minsang tinatawag na mga *Moonie* na hinago sa pangalan ng tagapagtatag nito.

Ang mga paniniwala ng Unification ay nakabatay sa Bibliya at ipinapaliwang sa aklat ng iglesiang ito na *Divine Principle*. Itinuturo nito na ang Diyos ang manlilikha na ang dalawang kalikasan nito ay nagsasalo ng maskulinidad at pemininidad. Ang seremonyang pagpapala ng Unification Church na isang kasal o seremonyang muling dedikasyong kasal ay isang kasanayan ng iglesiang ito na nakaakit ng malawakang pansin ng publiko. Ang iglesiang ito ay nakilahok sa mga gawain sa pagitan ng ibang mga relihiyon kabilang ang Kristiyanismo at Islam sa kabila ng mga pagkakaiba sa teolohiya ng mga ito. Ito ay pinamunuan ni Moon hanggang sa kanyang kamatayan noong Setyembre 3, 2012. Iniulat na sa kanyang kamatayan, ang kanyang asawang si Hak Ja Han at kanilang mga Amerikanong anak na lalakeng sina  Hyung Jin Moon at Kook Jin Moon ang hahaliling pinuno ng iglesiang ito.
## Mga sanggunian
Kategorya:Unification Church
Ellen G. White

Si **Ellen Gould White** (ipinanganak na ang orihinal na apelyido ay **Harmon**) (Nobyembre 26, 1827 – Huly 16, 1915) ay isang manunulat at kapwa tagapagtatag kasama ng kanyang asawang si James White at ibang mga pinuno ng tunay na Iglisia  Sabadistang Adbentista ng *Iglesiang Ikapitong-araw na Adbentista* o *Seventh-day Adventist church*. Iniulat ni Ellen White sa kanyang mga kapwa mananampalataya ang kanyang mga inaangking naranasang mga pangitain. Ito ay nakita ng kanyang asawa at iba pa na kaloob ng hula gaya ng inaangking nasa Aklat ng Pahayag 12:17 at 19:10 na naglalarawan ng patotoo ni Hesus bilang "espirito ng hula. Ang kanyang sunod-sunod na kasulatang "Alitan ng mga Panahon" ay nagsikap na ipakita ang kamay ng Diyos sa inaangking kasaysayan ng Bibliya at Iglesiang Kristiyano. Ang alitang pangkalawakang ito na tinawag na "temang dakilang kontrobersiya ang pundasyon sa pagpapaunlad ng teolohiya ng Ikapitong-araw na Adbentista.

Ang mga inaangking "pangitain" ni Ellen White at paggamit ng ibang mga sanggunian sa kanyang mga kasulatan ay naging kontrobersiyal. Kanyang inangking natanggap ang kanyang unang pangitain sa sandaling pagkatapos ng Dakilang Pagkasiphayo na Millerite. Ang ilan sa kanyang mga pinakasikat na aklat ay kinabibilangan ng *The Desire of Ages*, *The Great Controversy* at *Steps to Christ*. 

## Mga sanggunian
Kategorya:Mga tagapagtatag ng relihiyon
Kategorya:Mga pinunong Ikapitong-araw na Adbentista
Kitáb-i-Íqán

Ang ***Kitáb-i-Íqán*** (  "Ang Aklat ng Katiyakan") ang isa sa maraming mga aklat na itinuturing na sagrado ng mga tagasunod ng Pananampalatayang Bahá'í. Ito ang kanilang pangunahing kasulatang pang-teolohiya. Isinaad ng isang iskolar na Bahá'í na ito ay maituturing na pinakamaimpluwensiya *(most influential)* na komentaryo ng Koran sa wikang Persa *(Persian)* sa labas ng daigdig na Muslim dahil sa mambabasa nitong internasyonal. Ito ay minsang tinatawag na "Aklat ng Iqan" o simpleng "Ang Iqan". 

## Mga sanggunian
Kategorya:Mga kasulatan ni Bahá'u'lláh
William Miller (mangangaral)

Si **William Miller** (Pebrero 15, 1782 – Disyembre 20, 1849) ay isang mangangaral na Baptist na nagpasimula ng kilusang pang-relihiyon na kilala ngayon bilang Adbentismo noong gitnang ika-19 na siglo sa Amerika. Kabilang sa mga denominasyong Adbentismo ang Seventh-day Adventist Church atAdvent Christian Church. Ang mga kalaunang kilusan ay nakahanap ng inspirasyon sa pagbibigay diin ni Miller sa propesiya ng Bibliya. Ang kanyang mga sariling tagasunod ay kilala bilang mga Millerite.
Kategorya:Adbentismo
Charles Taze Russell

]]
Si **Charles Taze Russell** (Pebrero 16, 1852&nbsp;– Oktubre 31, 1916), o **Pastor Russell** ay isang prominenteng restorasyonistang ministro mula sa Pittsburgh, Pennsylvania, USA, at tagapagtatag ng kilala ngayong Bible Student movement, kung saan sumibol ang mga Saksi ni Jehovah at maraming mga independiyenteng pangkat na Bible Student pagkatapos ng kanyang kamatayan. Simula Hulyo 1879, sinimulan niyang maglimbag ng isang buwanang journal na relihiyoso na ''Zion's Watch Tower and Herald of Christ's Presence*. Ang journal na ito ay nililimbag na ngayon ng mga Saksi ni Jehovah sa basehang kalahating-buwan sa ilalim ng pangalang *The Watchtower Announcing Jehovah's Kingdom''. Noong 1881, kanyang kapwa-itinatag ang Zion's Watch Tower Tract Society. Noong 1884, ang korporasyon ay opisyal na pinarehistro na si Russell ang presidente. Si Russell ay sumulat ng maraming mga artikulo, mga aklat, mga trakto, mga polyetos, at mga sermon na tinatayang may kabuuang 50,000 nilimbag na pahina. Mula 1886 hanggang 1904, kanyang nilimbag ang isang anim na bolyum na seryeng pag-aaral ng bibliya na orihinal na pinamagatang *Millennial Dawn* at kalaunang muling pinangalanang *Studies in the Scriptures* na malapit sa 20 milyong kopya ang inilimbag at ipinamahagi sa buong mundo sa ilang mga wika sa kanyang buhay. 

Si Russell ay isang karismatikong pigura ngunit hindi nag-angkin ng anumang espesyal na pahayag o pangitain para sa kanyang mga katuruan at hindi nag-angkin ng espesyal na autoridad sa kanyang sarili. Isinaad ni Russel na hindi siya naghangad na magtatag ng isang bagong denominasyon kundi ninais lamang niyang magtipon ng mga naghahanap ng katotohanan ng salita ng Diyos na jehovah sa panahon ng pag-aani. Kanyang isinulat na ang "maliwanag na pagsiwalat ng katotohana" sa loob ng kanyang mga katuruan ay dahil sa "simpleng katotohanan na ang angkop na panahon ng diyos ay dumating na at kung hindi ako magsalita, at walang ibang ahente ang matatagpuan, ang mga bato ay sisigaw."  Kanyang nakita ang kanyang sarili at iba pang mga Kristiyano na pinahiran ng banal na espirito bialng "tagapagsalita ng Diyos" at isang embahador ni Kristo. Si Russel ay inilarawan ng *Watch Tower* pagkatapos ng kanyang kamatayan na ginawang "pinuno ng lahat ng mga pag-aari ng Panginoon".

## Mga sanggunian
Kategorya:Mga tagapagtatag ng relihiyon
Kategorya:Bible Student movement
Kategorya:Mga pangulo ng Watch Tower Society
Bayan ng Claveria

Ang **Claveria** ay maaaring tumukoy sa:

*Mga bayan sa Pilipinas:
:*Claveria, Misamis Oriental
:*Claveria, Masbate
:*Claveria, Cagayan
William Baffin

Si **William Baffin** (ipinanganak noong 1584 ? - namatay noong 23 Enero 1622) ay isang Ingles na nabigador at eksplorador. Walang nalalaman hinggil sa maagang bahagi ng kaniyang buhay, subalit sinasapantahan na ipinanganak siya sa Londres na may hamak na simulain, at unti-unti niyang naiangat ang kaniyang sarili sa pamamagitan ng pagsisikap at pagtitiyaga.

## Mga sanggunian 
Kategorya:Mga nabigador mula sa Inglatera
Kategorya:Mga eksplorador mula sa Inglatera
Kategorya:Ipinanganak noong 1584
Kategorya:Namatay noong 1622